केरल में सामने आए Coronavirus संक्रमण के एक दिन में सर्वाधिक 2,655 नए मामले, 11 लोगों की मौत
केरल में शनिवार को कोरोना वायरस संक्रमण से 11 और लोगों की मौत होने से मृतक संख्या 337 पर पहुंच गई। वहीं संक्रमण के एक दिन में सर्वाधिक 2,655 नए मामले सामने आने से राज्य में संक्रमण के मामले बढ़कर 84,758 हो गए।
तिरुवनंतपुरम: केरल में शनिवार को कोरोना वायरस संक्रमण से 11 और लोगों की मौत होने से मृतक संख्या 337 पर पहुंच गई। वहीं संक्रमण के एक दिन में सर्वाधिक 2,655 नए मामले सामने आने से राज्य में संक्रमण के मामले बढ़कर 84,758 हो गए। मुख्यमंत्री पिनराई विजयन ने कहा कि राज्य में 21,800 लोगों का संक्रमण का उपचार चल रहा है और 62,559 लोग संक्रमणमुक्त हो चुके हैं। उन्होंने कहा,‘‘वर्तमान में राज्य के विभिन्न जिलों में 1,98,120 लोग निगरानी में हैं और 17,222 लोग राज्य भर के विभिन्न अस्पतालों के पृथक वार्ड में हैं।’’नए मामलों में 2,433 मामले स्थानीय स्तर पर संक्रमण के हैं वहीं 220 मामलों में यह पता नहीं चल पाया है कि ये लोग संक्रमण की चपेट में कैसे आए। उन्होंने कहा,‘‘उनमें से कम से कम 38 लोग विदेशों से और 114 लोग अन्य राज्यों से लौटे हैं।’’विजयन ने कहा कि संक्रमितों में 61 स्वास्थ्यकर्मी भी शामिल हैं। शनिवार को तिरुवनंतपुरम में संक्रमण के सर्वाधिक 590 मामले सामने आए, इसके बाद कासरगोड जिले में 276 और मलप्पुरम जिले में 249 मामले सामने आए। कोझिकोड से 244 मामले सामने आए हैं।उन्होंने ने कहा कि इसके अलावा कन्नूर से 222, एर्नाकुलम में 186, कोल्लम में 170, त्रिशूर से 169, पथनमथिट्टा में 148, अलाप्पुझा से 131, कोट्टायम से 119, पलक्कड़ में 100, इडुक्की जिले से 31 और वायनाड जिले से 20 मामले सामने आए हैं। विजयन ने कहा कि पिछले 24 घंटे में कम से कम 40,162 नमूनों की जांच की गई।